
TÁRGY: A KÖZTISZTVISELŐI TELJESÍTMÉNYKÖVETELMÉNYEK ALAPJÁT

                 KÉPEZŐ KIEMELT ÖNKORMÁNYZATI CÉLOK MEGHATÁROZÁSA
A köztisztviselők jogállásáról szóló 1992. évi XXII. törvény 34. §-ának rendelkezései alapján a Polgármesteri Hivatalban foglalkoztatott köztisztviselőire vonatkozói teljesítménykövetelmények alapját képező kiemelt célokat évente meg kell határozni. 
A célokról a Képviselő-testület dönt.
Fontos, hogy egyértelműen számonkérhető, értékelhető célok kerüljenek megfogalmazásra, mert ezek alapján a köztisztviselő által betöltött munkakörben teljesítendő prioritással bíró feladatok is határozott irányt szabnak a köztisztviselő számára, amelyeket munkavégzése során – összhangban az önkormányzat céljaival – teljesítenie kell, elősegítve ezzel a munkaköri feladatai ellátásának hatékonyságát, eredményességét. 
A munkáltatói jogkör gyakorlója - helyi önkormányzat hivatalánál a jegyző - a meghatározott kiemelt célok alapján, előre, írásban állapítja meg a tárgyévre vonatkozóan a hivatal köztisztviselőivel szemben támasztott követelményeket. Figyelembevételükkel legkésőbb a tárgyév végéig értékeli a köztisztviselők teljesítményét. 
A kiemelt célok meghatározásánál elsődleges szempont volt, hogy olyan követelmények kerüljenek megfogalmazásra, amelyek tükrözik az önkormányzati feladatellátás ellátásával kapcsolatos változásokat, különös tekintettel az önkormányzati működést érintő változásokra, a pénzügyi, gazdasági helyzet alakulására, a megvalósítandó feladatok teljesítéséhez kapcsolódó elvárásokra.
A fentiek alapján javaslom, hogy a Képviselő-testület a Polgármesteri Hivatala köztisztviselőinek teljesítményértékelése alapját képező kiemelt célokat a határozat-tervezetben foglaltak szerint állapítsa meg.

Kiskőrös, 2011. október 25.
                                                                                                                           Dr. Szentendrei István sk.
                                                                                                                              címzetes főjegyző

HATÁROZAT-TERVEZET
2012. évtől a közigazgatási intézményrendszer működését érintő jogi szabályozás átfogó változása miatt a feladatot végrehajtó köztisztviselők teljesítménykövetelményeinek megfogalmazásakor kiemelten kell kezelni a célok egyértelmű, számonkérhető meghatározását, mert ez a következetesség segíti elő azt, hogy a változások évében a képviselő-testület munkáját segítő köztisztviselők szakmai tudásukra és elhivatottságukra alapozva  hatékonyabban, eredményesebben teljesíthessék feladataikat.  A Képviselő-testület a Polgármesteri Hivatal köztisztviselőinek 2012. évi teljesítményértékeléséhez, a teljesítménykövetelmények meghatározásához az alábbi kiemelt célokat határozza meg:

1. A 2012 év kiemelt célja az önkormányzati működést érintő változásokhoz kapcsolódóan az operatív feladatellátás folyamatainak felülvizsgálata, amelynek eredményeképpen áttekinthető, az ügyek vitelét segítő szervezeti működést kell megteremteni, amely biztosítja a feladatok jogszerű, hatékony, etikus és gazdaságos megvalósítását, az államigazgatási feladatok átadásának előkészítését.
2.  A folyamatszabályozások felülvizsgálatával, a meghatározott szabályok következetes betartásával elő kell segíteni a működés eredményességét, gazdaságosságát és hatékonyságát. A feladatok teljesítése során folyamatosan értékelni kell a környezeti hatásokat, az ellenőrzési tevékenység hatékonyságát, a kockázatkezelés módszereit és a monitoring tevékenység megállapításait.
3. Kiemelten kell kezelni az önkormányzati feladatellátási struktúra változásából adódó követelmények teljesítését, az ehhez kapcsolódó jogi szabályozás változása miatt jelentkező önkormányzati jogalkotási kötelezettségek teljesítését.
4. A humánerőforrással való gazdálkodás területén el kell érni, hogy a változó gazdasági és jogi környezet kihívásainak megfelelni tudó, a szervezeti változásokat követő összetettebb és koncentráltabb szakmai tudást követelő munkaköri feladatok ellátására képes, a szervezeti célok megvalósításához szükséges új ismeretek elsajátítására nyitottan teljesítsék feladataikat a köztisztviselők.
5. A jogszabályi környezeti hatások változása ellenére elsődleges szempont a  hatósági feladatok teljesítése során a jogszerűség, a hatékonyság, az ügyfélközpontúság és az eljárás határidők pontos betartása. E célok megvalósulásának értékelését a szolgáltatást igénybevevők elégedettsége mutatja, melynek objektív mérését továbbra is indokolt rendszeresen elvégezni annak érdekében, hogy a szükséges intézkedések megtétele megtörténhessen, az értékelésekben megjelölt problémák felszámolása érdekében. Az informatikai portál adta lehetőségek kihasználtságát tovább kell javítani annak érdekében, hogy az ügyfelek minél szélesebb körű tájékoztatást kapjanak a hatósági tevékenységet érintő változásokról, az ügyintézés menetéről. Az adatok rendszeres aktualizálását biztosítani kell.

